Illis quorum

Illis quorum meruere labores, ofte bare forkortet Illis quorum, er en svensk sivil fortjenstmedalje innstiftet av kong Gustav III av Sverige i 1785 til belønning av statsborgerlige fortjenester. Fra 1974 tildeles medaljen av Sveriges regjering. Den gis som belønning for kulturelt eller kunstnerisk virke eller for samfunnsinnsats.«Medaljer och utmärkelser», Regeringskansliet. Lest 16. november 2015. Belønningsmedaljen fikk økt betydning etter at svenske ordener fra 1975 ikke lenger ble tildelt svenske borgere.

Utforming
Medaljen utdeles nå bare i gull, men i fire ulike størrelser (klasser). Adversen bærer portrett av regjerende monark omgitt av dennes navn og tittel på latin.«GMiq12: Medaljen Illis quorum meruere labores i guld av 12:e storleken», medalj.nu. Lest 16. november 2015. Baksiden bærer innskriften «ILLIS • QUORUM • MERUERE • LABORES», opprinnelig innen en laurbærkrans. Devisen betyr «til dem hvis strev har fortjent det»Torgersen, Rolf Normann: Ordener, Oslo: Nye Atheneum, 1987, s. 29. Elektronisk versjon fra Nasjonalbiblioteket. (svensk: «åt dem vars gärningar gör dem förtjänta av det»). Dette er et sitat fra den romerske dikteren Properts' elegier. Devisen har gitt medaljen navn. Senere har reversen endret komposisjon flere ganger, men alltid slik at devisen er med. Devisen for medaljene som utdeles i våre dager er gjort til en omskrift ved kanten og har fått en eikekrans i medaljens nedre del. 

Medaljen ble opprinnelig båret i kjede om halsen, men den ble senere opphengt i bånd av varierende farge, både grønt og svart, hvitt, samt også Sverdordenens blå og gule bånd og Vasaordenens grønne bånd er kjent.  Siden 1842 er medaljen opphengt i blått bånd med gule kanter, enten på brystet eller om halsen avhengig av tildelingsstørrelse, eller i gullkjede om halsen for største tildelingsstørrelse. 

Tildeling
I Gustav IIIs tid ble medaljen i hovedsak tildelt utlendinger,Areen, Ernst E.: De nordiska ländernas officiella belöningsmedaljer. Heders- och minnestecken från 1500-talet till våra dagar, Stockholm: J. Beckman Bokförlag, 1938, s. 72–74. på 1800-tallet også til flere nordmenn. «Illis quorum», Store norske leksikon. Lest 16. november 2015. Senere ble den også gitt til svensker. Etter en periode der bare svensker ble tildelt medaljen, kan medaljen også tildeles utlendinger som har gjort en personlig innsats for Sverige eller forbindelsen med andre land.

Illis quorum tildeles for kulturelt, vitenskapelig og allmennyttig innsats på nasjonalt nivå.Regeringens belöningsmedaljer och regeringens utmärkelse Professors namn, SB PM 2006:1, s. 9–10. Offentlig ansattes innsats belønnes ikke med medaljen, heller ikke innsats i offentlig oppdrag. 
Siden 1975 tildeles det gjennomsnittlige sju medaljer per år.

 Referanser 

Kategori:Svenske utmerkelser
Kategori:Utmerkelser etablert i 1785